: Nêrens NOORD-KAAP [GEEN ONDER 16 JAAR TAAL]
Nêrens, Noord- Kaap.
Frans, Andries en Ronnie het mekaar jare laas gesien. Nou moet die broers terugkeer na hul geboorteplaas, Nêrens, vir ’n verjaarsdagbraai vir hul pa wat 60 word. Hulle is gewone mense met al hulle liefde en haat en soeke na die broederskap wat hulle verloor het. Na uitverkoopte speelvakke by Woordfees, KKNK en Aardklop - is hierdie skreeusnaakse en hartroerende produksie terug by Die Boer vir ’n laaste Kaapse draai.
Teks en Regie: Nico Scheepers Met: Albert Pretorius, Geon Nel en De Klerk Oelofse Tydsduur: 75min. Gradering: Geen o/16 (Taal)
TOEKENNINGS: Beste Nasionale Debuut-produksie - VRYSTAATKUNSTEFEES 2018 KykNet Fiësta 2018: Beste Duo of Ensemble (Wenner) KykNet Fiësta 2018: Beste Akteur - De Klerk Oelofse (Nominasie) KykNet Fiësta 2018: Beste Nuutgeskepte Afrikaanse Teks - Nico Scheepers (Nominasie) WoordTROfees 2018: Beste Speler - De Klerk Oelofse (Nominasie) WoordTROfees 2018: Beste Regisseur - Nico Scheepers (Nominasie) WoordTROfees 2018: Beste Teaterstuk (Nominasie) KKNK KANNA Toekenning 2018: Beste Regisseur - Nico Scheepers (Nominasie) KKNK KANNA Toekenning 2018: Beste Akteur - Geon Nel & De Klerk Oelofse (Nominasie) KKNK KANNA Toekenning 2018: Beste Teateraanbieding (Nominasie)
“As regisseur en dramaturg het Scheepers ’n onberispelike vermoë om die energie op die verhoog te manipuleer om die gehoor deurgaans vasgenael te hou. Die een oomblik skaterlag jy, dan spreek hy skielik tot die siel en dwing jou tot introspeksie.” - Andrea Winckler (Kritiek)
“Die ensemble laat kykers eers krul van die lag, en dan duik vir die snesies.” - Marchelle van Zyl (Kalahari Nuus)
“Die teks is so knap ontwikkel en geskryf dat elke noot van ’n broer tot die simfoniese geheel bydra en die spanning onderling en oorhoofs op soortgelyke trant tot ’n treffende klimaks ophou.” - Marina Griebenow (Ink)
Nêrens NOORD-KAAP [GEEN ONDER 16 JAAR TAAL]
2020-02-20 - R 155 per ticket